Visit Palma

Rutes guiades pels establiments emblemàtics de Palma
2025-11-26 17:00 - 2026-04-29 19:00 (Europe/Madrid) | Forn La Mallorquina, Av. Gran i General Consell, 12, Palma, Islas Baleares, 07004, Spain
PalmaActiva impulsa noves rutes guiades per donar a conèixer els establiments emblemàtics de la ciutat
La iniciativa consisteix en 14 rutes en català i castellà per alguns dels establiments inclosos en el Catàleg d’Establiments Emblemàtics de Palma, que es desenvoluparan entre el 26 de novembre de 2025 i el 29 d’abril de 2026.
El punt de sortida de les rutes serà el Forn La Mallorquina (Av. del Gran i General Consell, 12), i es continuarà visitant el bar Cristal, Joyería Miró, Almacenes Plovins, Espardenyeria Llunes, Cafés Llofriu, Can Jaume Artesans, Forn s’Estació, bodega San Antonio, Calçats Neus Palou, Rellotgeria Catalana, Ca’n Joan de s’Aigo, bar Plata, La Industrial, La Pajarita Bomboneria, La Pajarita Charcuteria, bar Central (Pl. Weyler), Forn Fondo i Gelateria Ca’n Miquel.
Cada itinerari tindrà una durada aproximada de 2 hores i comptarà amb un màxim de 20 participants per grup, fomentant una experiència propera i participativa. Les visites es duran a terme en horari de 17.00 a 19.00 hores i per participar a l’activitat s’haurà de fer una inscripció prèvia des de la pàgina web de PalmaActiva.
Aquestes rutes tenen com a objectiu apropar la ciutadania als establiments tradicionals que formen part de la identitat de Palma, reconeixent la seva aportació històrica, econòmica, cultural i social al municipi.
A més, aquesta proposta cerca incentivar el descobriment d’establiments històrics que destaquen per la seva antiguitat, singularitat i valor patrimonial, alhora que impulsa les compres en el format tradicional tant per part de la població resident com de les persones visitants.
